РЕШЕНИЕ

гр. ЛЕВСКИ, _29.10._ 2013 г.

В ИМЕТО НА НАРОДА


Левченски районен съд в съдебно заседание на _двадесет и девети октомври_ две хиляди и тринадесета година в състав: 

   ПРЕДСЕДАТЕЛ: СТОЙКА МАНОЛОВА
      СЪДЕБНИ ЗАСЕДАТЕЛИ:

при секретаря _Р.П._ и в присъствието на прокурора _Цветомир Папурков_, като разгледа докладваното от съдия Манолова н.а.х.д. №_428_ по описа на съда за 2013г., за да се произнесе, взе предвид следното:


На основание данните по делото и закона, съдът

Р Е Ш И :


ОСВОБОЖДАВА К.П. ***, ЕГН**********, от НАКАЗАТЕЛНА ОТГОВОРНОСТ за извършено деяние по чл.354а, ал.5 във вр. с ал.3, т.1 от НК за това, че на неустановен ден в периода от 01.01.2013г. до 06.06.2013г., без надлежно разрешително държал високорискови наркотични вещества, които съгласно Приложение №1 към чл.3, ал.2 от Закона за контрол на наркотичните вещества и прекурсорите са в списъка на Растения и вещества с висока степен на риск за общественото здраве, поради вредния ефект от злоупотребата с тях, забранени за приложение в хуманната и ветеринарната медицина, както следва: коноп /марихуана/ с общо тегло 1,437 грама с процентно съдържание на активно действащо вещество - тетрахидроканабинол – 2,1% на стойност 8.62 лв., като деянието представлява маловажен случай.


НАЛАГА на основание чл.78а от НК на К.П. ***,ЕГН********** административно наказание ГЛОБА в полза на държавата в размер на ТРИСТА ЛЕВА.

ОТНЕМА в полза на държавата веществените доказателства: 1,437 грама коноп /марихуана/, от които 0.200гр. употребено количество за изследване, остатък от 1.237 гр., изпратени в Централно митническо управление, Отдел „МРР-НОП”, които след влизане в сила на решението да бъдат унищожени.


ОСЪЖДА К.П. със снета по – горе самоличност да заплати на ОД на МВР – Плевен направените разноски в размер на 39.27 лв. по сметка IBAN: ***; BIC: *** – ***. 

РЕШЕНИЕТО подлежи на обжалване пред ПОС в 15-дневен срок от днес.






РАЙОНЕН СЪДИЯ:
Мотиви към Решение № /29.10.2013г., постановено по н.а.х.д. №428/2013г. по описа на РС гр. Левски
В РС гр.Левски е постъпило постановление с предложение за освобождаване от наказателна отговорност и налагане на административно наказание по отношение на К.П. ***, ЕГН*********, за извършено деяние по чл.354а, ал.5, вр. ал.3, т.1 от НК за това, че на неустановен ден в периода от 01.01.2013г. до 06.06.2013г., без надлежно разрешително държал високорискови наркотични вещества, които съгласно Приложение №1 към чл.3, ал.2 от Закона за контрол на наркотичните вещества и прекурсорите са в списъка на Растения и вещества с висока степен на риск за общественото здраве, поради вредния ефект от злоупотребата с тях, забранени за приложение в хуманната и ветеринарната медицина, както следва: коноп /марихуана/ с общо тегло 1.437 грама с процентно съдържание на активно действащо вещество - тетрахидроканабинол – 2,1% на стойност 8.62 лв., като деянието представлява маловажен случай.

Обвиняемият П. се явява в с. з., признава вината си моли за наказание в минимален размер.

За РП гр. Левски се явява прокурор Папурков. Същият счита, че са събрани достатъчно доказателства, въз основа на които съдът да признае обвиняемия за виновен и да му наложи наказание глоба към минималния размер, предвиден в закона.


Съдът, като прецени събраните по делото доказателства, приема за установено от фактическа страна следното:


Обвиняемият К.П., ***, ЕГН **********.

Обвиняемият живеел в *. На неустановен ден в периода  01.01.2013г. - 06.06.2013г. обвиняемият придобил  за лична употреба 1,437 гр. коноп (марихуана). Прибрал наркотичното вещество в дома си.

На 06.06.2013г. свидетелят М.К. – служител при РУП – Левски по разпореждане на началника управлението трябвало да окаже съдействие на служители от сектор БОП – Плевен да бъде извършена проверка в жилищен дом, находящ се в *, обитаван от К.П.. При извършеното действие по разследването претърсване и изземване от 06.06.2013г. бил открит и иззет 1 бр. полиетиленов плик, с намираща се в него суха тревиста маса, реагираща на направени полеви нарткотест на марихуана. Бил изготвен и приложен фотоалбум.

С протокол за предаване на веществени доказателства от 06.06.2013г.Р.Р. – младши разследващ полицай при РУП – Левски предала на ст. разследващ полицай  при РУП – Левски предала на ст. Разследващ полицай Ц.М. при ОДМВР – Плевен  следните веществени доказателства: обект №1, иззет с протокол за претърсване и изземване от 06.06.2013г. от адрес: *** - полиетиленов плик с находяща се в него суха тревиста маса с подписи на спец тех. помощник – П.П. и поемни лица. 

От заключението на вещото лице по назначената съдебно-физико-химична експертиза е видно, че:

- Растителната маса, обект на изследване по морфология и по наличието на канабиноиди се определя като коноп /марихуана/. 

- Нето теглото на растителната маса при изследванията и процентното съдържание на активния, наркотично действащ компонент – тетрахидроканабинол, както и употребеното изследване  и оставащо количество от обектите е отразено в таблица в раздел „Изследване”.

- Количеството тревна маса, съдържаща тетрахидроканабинол е 1.437 грама. За изследване са употребени 0,200 гр. АК е 2,1%  

- Конопът подлежи на контрол съгласно Единната конвенция по упойващите вещества на ООН от 1961г., изменена с Протокол от 1972г., ратифицирана от Р България и Приложение №1 към чл. 3, ал.2 от Закона за контрол на наркотичните вещества и прекурсорите /ДВ. бр.30/1999г./.

Съгласно Приложение №1 към чл.3, ал.2 от Закона за контрол на наркотичните вещества и прекурсорите  /ДВ. бр.30/1999г./, конопът /марихуаната/ е в списъка на „Растения и вещества с висока степен на риск за общественото здраве, поради вредния ефект от злоупотребата с тях, забранени за приложение в хуманната и ветеринарната медицина”.

Остатъкът от обектите на изследване, съдържащи наркотично вещество тетрахидроканабинол се връща на възложителя в полиетиленов плик, означен с №1, надписан и запечатан със силиконов печат – „105-РДВР-Плевен”.

Другите веществени доказателства и опаковки се връщат на възложителя в полиетиленов плик с №2, надписан и запечатан със силиконов печат – „105-РДВР-Плевен”.

С приемо – предавателен протокол А.Д. – разследващ полицай при РУП - Левски предал на инспектор М.Л. – ВНД гл. разследващ полицай - марихуана (коноп) с нето тегло 1,237 грама, поставено в полиетиленов пакет, означен с №1.

Веществените доказателства по делото – 1,237 грама коноп (марихуана) били предадени на Централно митническо управление, отдел „МРР-НОТ” за съхранение.

Съгласно чл.93, т.9 от НК - „маловажен случай е този, при който извършеното престъпление с оглед липсата или незначителността на вредните последици или с оглед други смекчаващи обстоятелства представлява по-ниска степен на обществена опасност в сравнение с обикновените случаи на престъпления от съответния вид”.

Съдът счита, че не е налице хипотезата на чл. 9, ал.2 от НК. Количеството и стойността на марихуаната, чистото съдебно минало на обвиняемия са обстоятелства, даващи основание за приложение на чл.93, т.9 от НК. Но законодателят е криминализирал в разпоредбата на чл. 354а, ал.5 от НК и маловажните случаи на този вид престъпления. Същите засягат обществени отношения, свързани със здравето на гражданите. Този предмет на престъплението обуславя обществената опасност на деянията от този вид.

При така установената фактическа обстановка и всички доказателствени средства и материали по досъдебно производство №172/2013г. се налага извода, че с деянието си обвиняемият К.П. е осъществил от обективна и субективна страна признаците на престъпление по чл.354а, ал.5 във вр. с ал.3, т.1 от НК, за което е предвидено наказание глоба до хиляда лева. От субективна страна деянието е извършено от обвиняемия П. при пряк умисъл. 

Обвиняемият К.П. разпитан в това му качество се признава за виновен. Обвинението се доказва също така от събраните в хода на досъдебното производство доказателства и доказателствени средства - разпит на обвиняем, разпит на свидетел, заключението на вещото лице по назначената експертиза и други писмени доказателства.

Обвиняемият К.П. не е осъждан. Към момента на извършване на деянието не е бил освобождаван от наказателна отговорност по реда на чл.78а от НК, което се изяснява от приложената справка за съдимост. С деянието не са причинени имуществени вреди.

От изложеното съдът приема, че са налице предпоставките за освобождаване от наказателна отговорност и налагане на административно наказание по отношение на обвиняемия П..


При определяне размера на наказанието по отношение на обвиняемия К.П. съдът взе предвид съдействието, което е оказал на органите на досъдебното производство за разкриване на обективната истина, обществената опасност на деянието и дееца, причините и мотивите за извършване на престъплението. Съдът съобрази и стойността на наркотичното вещество, както и процентното съдържание на активно действащото вещество. 


За извършеното престъпление законът предвижда наказание глоба, поради което административното наказание не може да надвишава размера на тази глоба. Предвид изложеното съдът приема, че следва по отношение на обвиняемия П. да бъде наложена глоба в размер на ТРИСТА ЛЕВА.

При този изход на делото следва да бъдат отнети в полза на държавата веществените доказателства: 1,437 грама коноп /марихуана/, от които 0.200гр. употребено количество за изследване, остатък от 1.237 гр., изпратени в Централно митническо управление, Отдел „МРР-НОП”, които след влизане в сила на решението да бъдат унищожени.

При този изход на делото следва обвиняемият да заплати на ОД на МВР – Плевен направените разноски в размер на 39.27 лв. по сметка IBAN: ***; BIC: *** – ***. 


Водим от горните мотиви съдът постанови решението си.

РАЙОНЕН СЪДИЯ:

